3. Բարձրագույն դատական խորհուրդը մինչեւ յուրաքանչյուր տարվա հունիսի 1-ը հաշվարկում է հաջորդ երկու տարվա ընթացքում տվյալ մասնագիտացման վերաքննիչ եւ վճռաբեկ դատարաններում դատավորների թափուր պաշտոնների համալրման համար անհրաժեշտ դատավորների քանակը: Եթե դատավորների առաջխաղացման ցուցակում առկա դատավորների քանակը համապատասխանաբար քրեական, քաղաքացիական եւ վարչական մասնագիտացմամբ բաժիններում չի գերազանցում հաջորդ երկու տարում վերաքննիչ եւ վճռաբեկ դատարանների թափուր պաշտոնների կանխատեսվող քանակը, ապա Բարձրագույն դատական խորհուրդը որոշում է կայացնում Վերաքննիչ դատարաններում դատավոր նշանակվելու համար դատավորների առաջխաղացման ցուցակի համապատասխան մասնագիտացմամբ բաժինը հաշվարկված թվով համալրելու մասին: